ઘણીવાર બેમાંથી એકાદ પાત્ર કે પરિવારના સભ્યોમાં કૌટુંબિક ઝગડાઓ કે સંપત્તિને લગતા કાવાદાવા, કંકાસ વર્ષોથી ચાલી આવતાં હોય છે, જેને કારણે આપસમાં દ્વેષ, ધિક્કાર, ધૃણાની ભાવના પ્રબળ હોય છે કોઈ નમતું જોખવા કે જતું કરવા તૈયાર નથી હોતું, ઉદારતાનો અભાવ જોવા મળતો હોય ત્યારે ખાસ કરીને છોકરીના માતાપિતાને એવું થઈ શકે છે કે આ ઘરમાં અમારી છોકરી કલહ, કંકાશ, કાવાદાવા, કકળાટવાળા વાતાવરણમાં સુખી થઈ શકશે નહીં ત્યારે પણ સગપણના સંબંધને આગળ વધતા અટકાવી શકાય છે.